As Illas Británicas tras a marcha dos romanos, c. 500. En negro os reinos britanos, en marrón os pictos, en azul os irlandeses e en vermello os xermanos.
**Yr Hen Ogledd** é unha expresión galesa que significa '**O Vello Norte'** e que se refire aos reinos britanos posteriores aos romanos situados no que hoxe é o norte de Inglaterra (incluíndo Cumbria e o sur de Escocia. Pode ser que o cúmbrico, un dialecto da linguas britónicas moi parecido ao galés, fose a lingua falada polos *Homes do Norte* (*Gwŷr y Gogledd* en galés).

Historia
--------

Estes reinos floreceron durante os séculos V, VI e VII na área meridional do territorio dos pictos. A xente destes países eran denominados *Gwŷr y Gogledd* ou 'Homes do Norte'. Unha serie de liñaxes galeses antigos, coñecidos como *Bonhed Gwŷr y Gogleded yw Hyn* semellan amosar a descendencia de moitos destes monarcas. A meirande parte deles comezan cun devanceiro común, Coel Hen.

Os nomes dalgúns destes reinos e posíbeis reinos menores perdéronse para a historia. Algúns dos que sobreviviron só se coñecen por unha simple referencia. As terras coñecidas do Hen Ogledd inclúen:

* Aeron (Strath Eireann?).
* Manaw (ou Manaw Gododdin).
* Din Eidyn (Edimburgo).
* Gododdin.
* Strathclyde (Alt Clut/Ystrad Clud).
* Novant (Nouant).
* Rheged.
* Argoed (Rheged do sur).
* Ebrauc (Efrog/York) (nome exacto descoñecido).
* Bryneich.
* Deifr.
* Dent (Dunoting).
* Peak (ou The Peak).
* Elmet (Elfed).
* Arfderydd.
* Calchfynydd.
* Caer Gwenddoleu.

As liñaxes tamén inclúen unha confusa versión da liñaxe de Áedán e Gabrán, xefes do reino gaélico de Dál Riata, entre os Homes do Norte.

Os estados britanos desapareceron todos ou caeron so outros reis como consecuencia dos sucesivos ataques que desde o século VI en diante fixeron os anglos de Bernicia e Deira (que se unificaron para formaren o reino de Northumbria), e os pictos, quen tamén absorberon Dál Riata, e polo tanto uniron os dous territorios do reino de Alba. A máis antiga poesía galesa conservada, coñecida como *Hengerdd* e representada polas obras de Aneirin e Taliesin, foi composta en *Yr Hen Ogledd*.

Notas
-----

1. ↑  Kenneth Jackson, *Language and History in Early Britain*, p. 9-10
2. 1 2  Bromwich, pp. 256–257.
3. ↑  Dunoting/Dunault (North Pennines). The History Files. Data de acceso: 2008-07-25. – non hai que confundilo co reino menor de Dunoding en Gwynnedd.
4. ↑  Ford, David Nash. *Historical Chronology of Early British Kingdoms*. *Early British Kingdoms*.   Arquivado 28 de abril de 2012 en Wayback Machine.
5. ↑  *St. Deiniol Gwyn, Bishop of Bangor Fawr (c. AD 535-584)*. *Britannia*. 2008.  [url= Arquivado 31 de marzo de 2009 en Wayback Machine.]

Véxase tamén
------------

### Bibliografía

* Bromwich, Rachel (2006). *Trioedd Ynys Prydein: The Triads of the Island of Britain*. University Of Wales Press. ISBN 0-7083-1386-8.
* Jackson, Kenneth: *Language and History in Early Britain*, Edinburgh University Press, 1953.

### Outros artigos

* Britannia Inferior.
* Valentia (Britannia Romana).

| * v
* c
* e
Hen Ogledd |
| --- |
| Reinos | Alt Clut • Bryneich • Efrog/Ebrauc • Elmet • Gododdin • Rheged  |
| Rexións | Arfderydd • Calchfynydd • Carlisle • Catraeth • Coed Celyddon • Dumbarton Rock • Ynys Metcaud |
| Persoas | Aneirin • Coel Hen • Cunedda • San Kentigern • Elffin ap Gwyddno • Gwallog ap Llaennog • Gwenddolau • Llywarch Hen • Morcant Bulc • Myrddin Wyllt • Owain mab Urien • Rhydderch Hael • Taliesin • Urien |